**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2013 M. VASARIO 28 D. SPRENDIMO NR. T2-39 „DĖL KLAIPĖDOS MIESTO SAVIVALDYBĖS aplinkos apsaugos rėmimo specialiosios programos 2013 mETŲ priemonių PATVIRTINIMO“ PAKEITIMO**

2013 m. spalio 24 d. Nr.T2-266

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290,Nr. 137-5379; 2009, Nr. 77-3165; 2010, Nr. 25-1177, Nr. 51-2480; Nr. 86‑4525; 2011, Nr. 52-2504) 16 straipsnio 2 dalies 17 punktu, 18 straipsnio 1 dalimi ir Lietuvos Respublikos savivaldybių aplinkos apsaugos rėmimo specialiosios programos įstatymo (Žin., 2003, Nr. 61-2760) 2 straipsnio 3 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės aplinkos apsaugos rėmimo specialiosios programos 2013 metų priemones, patvirtintas Klaipėdos miesto savivaldybės tarybos 2013 m. vasario 28 d. sprendimu Nr. T2-39 „Dėl Klaipėdos miesto savivaldybės aplinkos apsaugos rėmimo specialiosios programos 2013 metų priemonių patvirtinimo“:

1.1. įrašyti 5 eilutėje „Dviračių ir pėsčiųjų tako Danės upės slėnio teritorijoje nuo Biržos tilto iki Klaipėdos g. tilto įrengimas (iš programos lėšų likučio 2013-01-01)“ skiltyje „Suma (tūkst. Lt)“ vietoj skaičiaus „925,7“ skaičių „866,7“;

1.2. papildyti Klaipėdos miesto savivaldybės aplinkos apsaugos rėmimo specialiosios programos 2013 metų priemones 71 eilute ir jos skiltyje „Pavadinimas“ įrašyti žodžius „Statinių, keliančių pavojų gyvybei ir sveikatai, griovimas (iš programos lėšų likučio 2013-01-01)“, skiltyje „Funkc. klasif. kodas“ – skaičių „05“, skiltyje „Suma (tūkst. Lt)“ – skaičių „59,0“.

2. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras | Vytautas Grubliauskas |